Abu Bakr

**Abd Allah ibn Abi Quhafa** (Arabic: عَبْدُ اللهِ بْنُ أَبِي قُحَافَةَ, romanised: *ʿAbd Allāh ibn ʾAbī Quḥāfa*) (23 August 634), dem better know by ein *kunya* **Abu Bakr**, na he be a senior companion, de closest paddie, den father-in-law of Muhammad, de Islamic prophet. He serve as de first caliph of de Rashidun Caliphate, wey he rule from 632 til ein death insyd 634. Na dem grant Abu Bakr de honorific title *al-Ṣiddīq* (lit. de Veracious anaa Truthful) by Muhammad, a designation wey continue to be used by Sunni Muslims to dis day.

Born to Abu Quhafa den Umm al-Khayr of de Banu Taym, Abu Bakr be among de earliest converts to Islam wey he preach dawah to de polytheists. Na dem consider am de first Muslim missionary, as na several companions of Muhammad convert thru Abu Bakr. He accompany Muhammad on ein migration to Medina wey he cam be one of ein bodyguards. Abu Bakr participate insyd all of Muhammad ein campaigns wey he serve as de first *amir al-hajj* insyd 631. Insyd de absence of Muhammad, Abu Bakr lead de prayers.

Dey follow Muhammad ein death insyd 632, Abu Bakr succeed de leadership of de Muslim community as de first caliph, na drm elect am at Saqifa. Na ein election be contested by a number of rebellious tribal leaders. During ein reign, he overcam a number of uprisings, dem collectively know as de Ridda Wars, as a result of wich he be able to consolidate den expand de rule of de Muslim state over de entire Arabian Peninsula. He sanso command de initial incursions into de neighbouring Sasanian den Byzantine empires, wich insyd de years dey follow ein death, go eventually result insyd de Muslim conquests of Persia den de Levant. Apart from politics, dem sanso credit Abu Bakr for de compilation of de Quran, of wich na he get a personal caliphal codex. Prior to dying insyd August 634, Abu Bakr nominate Umar (r. 634–644) as ein successor. Along plus Muhammad, dem bury Abu Bakr insyd de Green Dome at de Al-Masjid al-Nabawi insyd Medina, de second holiest site insyd Islam. He die of illness after a reign of 2 years, 2 months den 14 days, de Rashidun caliph per wey die of natural causes.

Though na Abu Bakr ein reign be brief, e include successful invasions of de two most powerful empires of de time, de Sasanian den Byzantine empires. He set in motion a historical trajectory wey, within a few decades, go lead to de establishment of one of de largest empires insyd history. Ein decisive victory over de local Arab rebel forces mark a significant chapter insyd Islamic history. Sunni tradition dey revere Abu Bakr as de first of de Rashidun caliphs den de greatest individual after de prophets den messengers, while Shia tradition dey view Abu Bakr as a usurper of de caliphate den an adversary of de *ahl al-bayt*.

## Lineage den titles

According to Ibn Sa'd, Abu Bakr ein full name be Abdullah ibn Abi Quhafa ibn Amer ibn Amr ibn Ka'ab ibn Sa'ad ibn Taym ibn Murrah ibn Ka'b ibn Lu'ayy ibn Ghalib ibn Fihr ibn Malik ibn Al-Nader ibn Kinanah ibn Khouzayma ibn Mudrikah ibn Ilyas ibn Mudhar ibn Nizar ibn Ma'add ibn Adnan. Dis lineage dey meet de lineage of Muhammad at de sixth generation plus Murrah ibn Ka'b.

### Abdullah
Insyd Arabic, de name *Abd Allah* dey mean "servant of Allah". Dis be ein birth name.

### Abu Bakr
De nicknames (kunya) literal meaning of "Abu Bakr" be "father of youth," anaa "father of the firstborn," dem derive from de core word Bakr, wey dey mean "youth," anaa "young one."

### Ateeq
One of ein early titles, wey dey precede ein conversion to Islam, be *Ateeq*, wey dey mean "saved one". Insyd a weak narration insyd Tirmidhi, Muhammad later restate dis title wen he say Abu Bakr be de "Ateeq of Allah from the fire" wey dey mean "saved" anaa "secure" den de association wey Allah dey show how close to den protected he be by Allah.

### al-Siddiq

### al-Sahib

### Al-Atqā

### Al-Awwāh

## Death
On 23 August 634, Abu Bakr fall sick wey he no recover. He develop a high fever wey e confine am to bed. Ein illness be prolonged, den wen ein condition worsen, he feel say ein end be near. Dey realise dis, he send for Ali wey request am to perform ein ghusl since na Ali sanso do am give Muhammad.

Umar lead de funeral prayer give am wey dem bury am beside de grave of Muhammad.

## References


## External links